दो और घटनाओं पर ध्यान दिया जाय- थ्येन-आन-मेन चौक का विशाल जनान्दोलन (1989) विफल हो गया था- क्यों? क्योंकि चीन की “जनता की सेना” (?) के जवानों ने जनविरोधी साम्यवादी शासकों के आदेश को मानते हुए आन्दोलनकारियों पर टैंक चढ़ा दिये थे। इसके मुकाबले पिछले साल “तहरीर चौक” का जनान्दोलन सफल रहा था- क्यों? क्योंकि मिश्र की सेना के जवानों ने अपने ही नागरिकों पर बल-प्रयोग करने से मना कर दिया था, जिसके फलस्वरुप 30 वर्षों से सत्ता पर काबिज जनविरोधी राष्ट्रपति को देश छोड़कर भागना पड़ा था!